**Tiszavasvári Város Önkormányzata Képviselő-testületének 1/2022. (I.28.) önkormányzati rendelete**

**Tiszavasvári Város Önkormányzata Képviselő-testülete Szervezeti és Működési Szabályzatáról szóló 1/2019. (II.1.) önkormányzati rendelet módosítása**

Tiszavasvári Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés d) pontjában meghatározott feladatkörében eljárva - Tiszavasvári Város Önkormányzata Képviselő-testülete szervezeti és működési szabályzatáról szóló 1/2019.(II.1.) önkormányzati rendelet 4. melléklet 1.30. pontja által biztosított véleményezési jogkörében eljáró Pénzügyi és Ügyrendi Bizottság véleményének kikérésével a következőket rendeli el:

**1. §**

A Tiszavasvári Város Önkormányzata Képviselő-testülete szervezeti és működési szabályzatáról szóló rendelet megalkotásáról szóló 1/2019. (II.1.) önkormányzati rendelet 9. § (2) bekezdése helyébe a következő rendelkezés lép:

„(2) A rendkívüli ülés összehívására vonatkozó írásbeli indítványban meg kell jelölni rendkívüli ülés megtartásának indokát.”

**2. §**

A Tiszavasvári Város Önkormányzata Képviselő-testülete szervezeti és működési szabályzatáról szóló rendelet megalkotásáról szóló 1/2019. (II.1.) önkormányzati rendelet 9. alcíme a következő 27/A. §-sal egészül ki:

**„27/A. §**

A jegyző köteles jelezni a képviselő-testületnek, a bizottságnak, a polgármesternek, ha a döntés előkészítése során illetve a döntés meghozatala során törvénysértést észlel.”

**3. §**

A Tiszavasvári Város Önkormányzata Képviselő-testülete szervezeti és működési szabályzatáról szóló rendelet megalkotásáról szóló 1/2019. (II.1.) önkormányzati rendelet 42. § (2) bekezdése helyébe a következő rendelkezés lép:

„(2) Tiszavasvári Város Önkormányzata, Tiszavasvári Város Ruszin Nemzetiségi Önkormányzata működéséhez szükséges feltételeket az alábbiak szerint biztosítja: a nemzetiségi önkormányzat működéséhez szükséges tárgyi és személyi feltételeket, a testületi ülések és döntések előkészítését, a döntéshozatalhoz kapcsolódó nyilvántartási, sokszorosítási, postázási feladatokat a helyi önkormányzat biztosítja. Az együttműködés részletes szabályai a közigazgatási szerződésben kerülnek megállapításra.”

**4. §**

A Tiszavasvári Város Önkormányzata Képviselő-testülete szervezeti és működési szabályzatáról szóló rendelet megalkotásáról szóló 1/2019. (II.1.) önkormányzati rendelet 43. § (2) bekezdése helyébe a következő rendelkezés lép:

„(2) Tiszavasvári Város Önkormányzata, Tiszavasvári Város Roma Nemzetiségi Önkormányzata működéséhez szükséges feltételeket az alábbiak szerint biztosítja: a nemzetiségi önkormányzat működéséhez szükséges tárgyi és személyi feltételeket, a testületi ülések és döntések előkészítését, a döntéshozatalhoz kapcsolódó nyilvántartási, sokszorosítási, postázási feladatokat a helyi önkormányzat biztosítja. Az együttműködés részletes szabályai a közigazgatási szerződésben kerülnek megállapításra.”

**5. §**

A Tiszavasvári Város Önkormányzata Képviselő-testülete szervezeti és működési szabályzatáról szóló rendelet megalkotásáról szóló 1/2019. (II.1.) önkormányzati rendelet IV. Fejezete a következő alcímmel egészül ki.

**„23. Iratkezelés**

**43/A. §**

Az iratkezelés szervezeti rendjét, az iratkezelésre, valamint az azzal összefüggő tevékenységekre vonatkozó feladat- és hatásköröket, az iratkezelés felügyeletét ellátó vezető kijelölését a Tiszavasvári Polgármesteri Hivatal egyedi iratkezelési szabályzata határozza meg.”

**6. §**

A Tiszavasvári Város Önkormányzata Képviselő-testülete szervezeti és működési szabályzatáról szóló rendelet megalkotásáról szóló 1/2019. (II.1.) önkormányzati rendelet 2. melléklete az 1. melléklet szerint módosul.

**7. §**

Ez a rendelet 2022. február 1-jén lép hatályba.

 **Szőke Zoltán Dr. Kórik Zsuzsanna**

 **polgármester jegyző**

**A rendelet kihirdetve: 2022. január 28.**

 **Dr. Kórik Zsuzsanna**

 **jegyző**

1. melléklet

1. A Tiszavasvári Város Önkormányzata Képviselő-testülete szervezeti és működési szabályzatáról szóló rendelet megalkotásáról szóló 1/2019. (II.1.) önkormányzati rendelet 2. melléklet 8. pont helyébe a következő pont lép:

„8. Gyakorolja az önkormányzat vagyonáról és a vagyongazdálkodás szabályairól szóló rendeletben meghatározott hatásköreit.”

2. A Tiszavasvári Város Önkormányzata Képviselő-testülete szervezeti és működési szabályzatáról szóló rendelet megalkotásáról szóló 1/2019. (II.1.) önkormányzati rendelet 2. melléklete a következő 18. ponttal egészül ki:

„18. Gyakorolja a településképi önkormányzati rendeletben meghatározott hatásköreit.”

Általános indokolás

Tiszavasvári Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés d) pontjában meghatározott feladatkörében eljárva 1/2019. (II.1) önkormányzati rendeletével megalkotta szervezeti és működési szabályzatát, melynek módosítása vált szükségessé.

Részletes indokolás

**Az 1. §-hoz**

**A Szabolcs-Szatmár-Bereg Megyei Kormányhivatal Hatósági Főosztály Törvényességi Felügyeleti Osztálya szakmai konzultációt kezdeményezett** Tiszavasvári Város Önkormányzata Képviselő-testületének 1/2019. (II.1.) önkormányzati rendeletével kapcsolatban (továbbiakban: Szmsz)

A hatályos Szmsz 9.§-a szerint

„(2) A rendkívüli ülés összehívására vonatkozó írásbeli indítványban meg kell jelölni az ülés javasolt napirendjét, helyét, idejét, a rendkívüli ülés megtartásának indokát, a döntéshez szükséges tényeket, adatokat és a döntés tervezetet (határozat-tervezet).”

Magyarország helyi önkormányzatairól szóló 2011. évi CLXXXIX tv. (továbbiakban: Mötv) 44.§-ának második mondata rögzíti, hogy az ülést tizenöt napon belüli időpontra össze kell hívni a települési képviselők egynegyedének, a képviselő-testület bizottságának, valamint a kormányhivatal vezetőjének a **testületi ülés összehívásának indokát tartalmazó indítványára**. Az indítvány alapján a testületi ülést a polgármester hívja össze a testületi ülés indokának, időpontjának, helyszínének és napirendjének meghatározásával.

Magyarország Alaptörvénye 32. cikk (3) bekezdése értelmében az önkormányzati rendelet más jogszabállyal nem lehet ellentétes.

A fentiek alapján az Szmsz felülvizsgálata szükséges, mert az, az Mötv. 44.§-ának hivatkozott rendelkezésébe ütközik az alábbiak miatt: az Szmsz a rendkívüli testületi ülés összehívásához annak indokán kívül további feltételt (az ülés javasolt napirendje, hely és ideje, a döntéshez szükséges tények, adatok és a döntés tervezet) határoz meg az indítványt benyújtója számára. Az Mötv. 44.§ -a értelmében a testületi ülés indokának, időpontjának, helyszínének és napirendjének meghatározása a polgármester feladata, **az indítványozó számára a rendkívüli testületi ülés indokán túl további feltételt az Szmsz nem írhat elő.**

Emiatt az Szmsz 9.§ (2) bekezdésének újraszabályozása szükséges és az alábbiakra módosul:

„(2) A rendkívüli ülés összehívására vonatkozó írásbeli indítványban meg kell a rendkívüli ülés megtartásának indokát.”

**A 2. §-hoz**

**A Magyar Államkincstár ellenőrzést folytatott** az önkormányzatnál, illetve annak költségvetési szerveinél. Az ellenőrzéssel összefüggésben elkészített közbenső ellenőrzési megállapítások és javaslatokban az Szmsz vonatkozásában az alábbi hiányosságot jelölték meg:

„**Az SZMSZ nem tartalmazta a Jegyzőnek a jogszabálysértő döntések, működés jelzésére irányuló kötelezettségét az Mötv. 53.§ (1) bekezdés k) pontja ellenére.**

**Nem rögzítették teljeskörűen a Nemzetiségi Önkormányzatokkal megkötött Megállapodások szerinti működési feltételeket a Nektv. 80.§ (2) bekezdéssel ellentétben. Az SZMSZ-ben nem határozták meg az iratkezelés szervezeti rendjét, mely nem felelt meg a 335/2005. Korm.rend 3.§ (3) bekezdésében foglaltaknak**.”

**A jegyzőnek a jogszabálysértő döntések, működés jelzésére irányuló kötelezettsége**

Az Szmsz 9. alcímének 19.§-27.§-ai tartalmazzák a képviselő-testületi ülésre, a döntéshozatalra vonatkozó előírásokat. A jegyzőnek a jogszabálysértő döntések, működés jelzésére irányuló kötelezettségét célszerű ezen alcímben szabályozni.

**A 9. alcím így kiegészül egy új 27/A.§-sal az alábbiak szerint:**

„27/A.§ A jegyző köteles jelezni a képviselő-testületnek, a bizottságnak, a polgármesternek, ha a döntés előkészítése során illetve a döntés meghozatala során törvénysértést észlel.”

**A 3. §-hoz és a 4. §-hoz**

**A Nemzetiségi Önkormányzatokkal megkötött Megállapodások szerinti működési feltételek rögzítése az Szmszben**

A nemzetiségek jogairól szóló 2011. évi CLXXIX tv. (továbbiakban: Njt.) 80.§ (2) bekezdése az alábbiakat tartalmazza:

„(2) Az (1) bekezdés szerinti kötelezettségének teljesítése érdekében a helyi önkormányzat az erre vonatkozó írásbeli kezdeményezés kézhezvételétől számított harminc napon belül biztosítja a rendeltetésszerű helyiséghasználatot. A települési önkormányzat a települési nemzetiségi önkormányzattal, a területi önkormányzat a területi nemzetiségi önkormányzattal a helyiséghasználatra, a további feltételek biztosítására és a feladatok ellátására vonatkozóan közigazgatási szerződésben megállapodik. A megállapodást szükség szerint, általános vagy időközi választás esetén az alakuló ülést követő harminc napon belül felül kell vizsgálni. **A helyi önkormányzat és a nemzetiségi önkormányzat szervezeti és működési szabályzatában rögzíti a megállapodás szerinti működési feltételeket, a megállapodás megkötését, módosítását követő harminc napon belül**.”

A ruszin, illetve roma nemzetiségi önkormányzattal kötött működési feltételeket biztosító közigazgatási szerződések 2021. novemberében kerültek felülvizsgálatra, így már részletesen tartalmazzák az Njt. 80.§ (3) bekezdésében meghatározott feltételeket. Ezen feltételek szó szerinti megismétlése egy önkormányzati rendeletben nem lehetséges és nem is indokolt, azonban a Magyar Államkincstár ellenőrzési megállapítása alapján szükséges az Szmsz kiegészítése.

Az Szmsz 21. és 22. alcímének 42.§-43.§-ai a ruszin, illetve roma nemzetiségi önkormányzattal való együttműködés feltételeit rögzíti, mely újraszabályozás következtében kiegészül egy mondattal.

42.§ (2) Tiszavasvári Város Önkormányzata Tiszavasvári Város Ruszin Nemzetiségi Önkormányzata működéséhez szükséges feltételeket az alábbiak szerint biztosítja: a nemzetiségi önkormányzat működéséhez szükséges tárgyi és személyi feltételeket, a testületi ülés és döntések előkészítését, a döntéshozatalhoz kapcsolódó nyilvántartási, sokszorosítási, postázási feladatokat a helyi önkormányzat biztosítja. Az együttműködés részletes szabályai a közigazgatási szerződésben kerülnek megállapításra.

43.§ (2) Tiszavasvári Város Önkormányzata Tiszavasvári Város Roma Nemzetiségi Önkormányzata működéséhez szükséges feltételeket az alábbiak szerint biztosítja: a nemzetiségi önkormányzat működéséhez szükséges tárgyi és személyi feltételeket, a testületi ülés és döntések előkészítését, a döntéshozatalhoz kapcsolódó nyilvántartási, sokszorosítási, postázási feladatokat a helyi önkormányzat biztosítja. Az együttműködés részletes szabályai a közigazgatási szerződésben kerülnek megállapításra.

**Az 5. §-hoz**

A közfeladatot ellátó szervek iratkezelésének általános követelményeiről szóló 335/2005. (XII.29.) Korm. rendelet 3.§ (3) bekezdése az alábbiakat írja elő: „3.§ (3) A szerv vezetője a **szerv szervezeti és működési szabályzatában határozza meg** az iratkezelés szervezeti rendjét, az iratkezelésre, valamint az azzal összefüggő tevékenységekre vonatkozó feladat- és hatásköröket, továbbá kijelöli az iratkezelés felügyeletét ellátó vezetőt.”

A hatályos Szmsz nem tartalmaz az iratkezelés szervezeti rendjére vonatkozó előírásokat, így kiegészítése szükséges.

Az szmsz egy új „Az iratkezelés” alcímmel egészül ki.

„**23. Iratkezelés**

43/A.§ Az iratkezelés szervezeti rendjét, az iratkezelésre, valamint az azzal összefüggő tevékenységekre vonatkozó feladat- és hatásköröket, az iratkezelés felügyeletét ellátó vezető kijelölését a Tiszavasvári Polgármesteri Hivatal egyedi iratkezelési szabályzata határozza meg.”

**A 6. §-hoz**

**A településkép védelméről szóló 2016. évi LXXIV. tv. (továbbiakban: Tvtv.) 2021. július 1. napjával történő módosítása miatt szükséges volt Tiszavasvári Város településképének védelméről szóló 9/2020. (IV.1.) önkormányzati rendelet módosítása**.

2021. július 1. napjával módosításra került ugyanis az épített környezet alakításáról és védelméről szóló 1997. évi LXXVIII. törvény (továbbiakban: Étv.), valamint a Tvtv., mely módosítással a Tkr-ben szabályozott eljárásoknál a hatáskört, ami eddig a polgármesternél volt, áthelyezte a települési önkormányzat képviselő-testületéhez és rendelet módosítással volt lehetőség arra, hogy változatlanul a polgármester hatásköre maradjon.

Fentiek alapján a településkép védelméről szóló rendelet kiegészült egy új 4/A.§-sal, mely 2021. október 20. napján hatályba is lépett.

„4/A.§(1)Az e rendeletben szabályozott településképi véleményezési, településképi bejelentési, településképi kötelezési eljárásokkal kapcsolatos hatásköröket Tiszavasvári Város Önkormányzata Képviselő-testülete a polgármesterre ruházza át.”

A településkép védelméről szóló rendelet módosítása mellett szükséges az Szmsz –t is módosítani, ugyanis az Mötv. 53.§ (1) bekezdés b) pontjára tekintettel a képviselő-testület a működésének részletes szabályait a szervezeti és működési szabályzatról szóló rendeletében határozza meg. **A képviselő-testület a szervezeti és működési szabályzatról szóló rendeletben rendelkezik a képviselő-testület hatásköreinek felsorolásáról**.

A képviselő-testület polgármesterre átruházott hatásköreit az Szmsz 2. melléklete tartalmazza, így ennek kiegészítés szükséges egy új ponttal:

„18. Gyakorolja a településképi önkormányzati rendeletben meghatározott hatásköreit.”

A településképi önkormányzati rendeleten kívül a vagyonrendelet is tartalmaz képviselő-testület által polgármesterre átruházott hatásköröket, melyeket az szmsz nem teljes körűen tartalmaz, így etekintetben is szükséges az szmsz 2. melléklet 8. pontjának módosítása az alábbiak szerint:

„8. Gyakorolja az önkormányzat vagyonáról és a vagyongazdálkodás szabályairól szóló rendeletben meghatározott hatásköreit.”